તેની મોડસ ઓપરેન્ડી એ હતી કે, તે તેની ગેંગ સાથે એટીએમમાં પૈસા ગણતા વ્યક્તિ પાસે જઇને તેણે કાઢેલી નોટો નકલી હોવાનું કહીને ચેક કરવાનું નાટક કરીને ચોરી કરતા હતા. સોનીની દુકાનમાં ત્રણથી ચાર લોકોની ગેંગ સાથે જઇને દાગીના ખરીદવાના બહાને નજર ચુકાવી દાગીનાની ચોરી કરતા હતા. ઝડપાયેલા આરોપી ઉપરાંત, આ ગેંગના અન્ય સભ્ચો પણ ગુજરાતમાં આવ્યા હોવાનું પ્રાથમિક પુછપરછમાં જાણવા મળ્યું છે. જેથી અન્ય આરોપી ઝડપાતા અન્ય ગુનાના ભેદ પણ ઉકેલાવાની શક્યતા છે. હાલ આ આરોપીની પ્રાથમિક પુછપરછ કરીને તેને ગુજારાતના અન્ય પોલીસને હવાલે કરવામાં આવનાર છે. જો કે, ઝડપેલા આરોપી પાસેથી કેટલા મુદ્દામાલની રિકવરી થઇ શકે તેમ છે. તે મોટો પ્રશ્ન છે, કારણ કે ચોરીનો તમામ મુદ્દામાલ તે મહારાષ્ટ્રમાં વેચી દેતા હતા.